Ehdotus: neuvoston päätös assosiaationeuvostossa vahvistettavasta yhteisön kannasta, joka koskee Bulgarian rahoitusosuutta maan osallistumiseksi Sokrates-ohjelmaan vuosina 2001–2006 /* KOM/2001/0007 lopull. - ACC 2001/0007 */





Ehdotus: NEUVOSTON PÄÄTÖS assosiaationeuvostossa vahvistettavasta yhteisön kannasta, joka koskee Bulgarian rahoitusosuutta maan osallistumiseksi Sokrates-ohjelmaan vuosina 2001-2006 (komission esittämä) PERUSTELUT Helsingissä joulukuussa 1999 kokoontunut Eurooppa-neuvosto vahvisti Luxemburgissa joulukuussa 1997 kokoontuneessa Eurooppa-neuvostossa käynnistetyn laajentumisprosessin merkityksen. Myös vuonna 1997 määritelty vahvistettu liittymistä valmisteleva strategia on vahvistettu uudelleen niin, että 13 ehdokasmaan osallistuminen yhteisön ohjelmiin on tärkeä osa strategiaa. Keski- ja Itä-Euroopan (KIE) kymmenen ehdokasmaan osallistumisesta yhteisön ohjelmiin määrätään kunkin maan Eurooppa-sopimuksessa. Eurooppa-sopimusten mukaisesti assosiaationeuvostot määrittävät kunkin maan osallistumista koskevat ehdot ja yksityiskohtaiset säännöt. Kaikki KIE-maat osallistuivat vuonna 1999 yleissivistävää ja ammatillista koulutusta sekä nuorisoa koskeviin ohjelmiin eli Leonardo da Vinci- ja Sokrates-ohjelmien ensimmäiseen vaiheeseen sekä Nuorten Eurooppa -ohjelmaan, joka päättyi 31. joulukuuta 1999. Maiden osallistuminen kyseisiin ohjelmiin on ollut tärkeä osa niiden liittymistä valmistelevaa prosessia. Assosiaationeuvostot ovat vuonna 2000 lisäksi jo tehneet päätökset KIE-maiden osallistumisesta Leonardo da Vinci- ja Sokrates-ohjelmien toiseen vaiheeseen. Nämä ohjelmat korvaavat edeltäjänsä vuodesta 2000. KIE-maat ovat näin ollen osallistuneet uusiin ohjelmiin jo niiden alusta lähtien, ja edellisen sukupolven ohjelmien puitteissa toteutettuja toimia on voitu jatkaa seuraajaohjelmissa ilman katkoksia. Sokrates-ohjelmasta vuonna 2000 tehdyt assosiaationeuvoston päätökset ovat voimassa ohjelman loppuun, ja niissä vahvistetaan kunkin KIE-maan osallistumisestaan maksama rahoitusosuus vuodelle 2000 ja täsmennetään, että seuraavien vuosien rahoitusosuuksista päätetään kussakin assosiaationeuvostossa vuoden 2000 aikana. Komissio on laskenut rahoitusosuuden suuruuden ohjelman talousarvion pohjalta. Kaikki KIE-maat ovat vahvistaneet hyväksyvänsä tämän ja ilmoittaneet halukkuudestaan maksaa rahoitusosuutensa osittain omista talousarvioistaan ja osittain vuotuisista Phare-määrärahoistaan. Kuten 12.-13. joulukuuta 1997 Luxemburgissa kokoontunut Eurooppa-neuvosto päätelmissään totesi, näiden maiden oma rahoitusosuus kasvaa jatkuvasti. Edellisen perusteella komissio ehdottaa neuvostolle, että se vahvistaa kunkin KIE-maan rahoitusosuuden Sokrates-ohjelmaan vuosina 2001-2006 uudella päätöksellä, joka täydentää niitä assosiaationeuvostojen päätöksiä, joissa vahvistetaan ehdot kyseisten maiden osallistumiselle Sokrates- ja Leonardo da Vinci -ohjelmiin. Näin ollen neuvostoa pyydetään hyväksymään liitteenä oleva ehdotus neuvoston päätökseksi assosiaationeuvostossa vahvistettavasta yhteisön kannasta, joka koskee Bulgarian rahoitusosuutta maan osallistumiseksi Sokrates-ohjelmaan vuosina 2001-2006. 2001/0007 (ACC) Ehdotus: NEUVOSTON PÄÄTÖS assosiaationeuvostossa vahvistettavasta yhteisön kannasta, joka koskee Bulgarian rahoitusosuutta maan osallistumiseksi Sokrates-ohjelmaan vuosina 2001-2006 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 149 ja 150 artiklan yhdessä 300 artiklan 2 kohdan kanssa, ottaa huomioon komission ehdotuksen sekä katsoo seuraavaa: 1) Euroopan yhteisöjen ja niiden jäsenvaltioiden sekä Bulgarian tasavallan assosiaationeuvoston 2 päivänä elokuuta 2000 tekemässä päätöksessä N:o 3/2000 [1] vahvistetaan ehdot Bulgarian osallistumiselle Leonardo da Vinci- ja Sokrates-ohjelmien toiseen vaiheeseen. Päätöstä sovelletaan kyseisten ohjelmien keston ajan. [1] EYVL L 248, 3.10.2000, s. 23. 2) Päätöksen N:o 3/2000 liitteessä II olevan 2 kohdan mukaisesti assosiaationeuvosto päättää vuoden 2000 kuluessa rahoitusosuudesta, jonka Bulgaria maksaa Euroopan unionin talousarvioon osallistumisestaan ohjelmaan vuosina 2001-2006, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Bulgarian tasavallan Eurooppa-sopimuksella perustetussa assosiaationeuvostossa vahvistettava yhteisön kanta, joka koskee Bulgarian rahoitusosuutta maan osallistumiseksi Sokrates-ohjelmaan vuosina 2001-2006, on liitteenä oleva luonnos assosiaationeuvoston päätökseksi. Tehty Brysselissä Neuvoston puolesta Puheenjohtaja Luonnos: Euroopan yhteisöjen ja niiden jäsenvaltioiden sekä Bulgarian tasavallan ASSOSIAATIONEUVOSTON PÄÄTÖS N:O .../2001, tehty ..... Bulgarian rahoitusosuudesta maan osallistumiseksi Sokrates-ohjelmaan vuosina 2001-2006 ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehtyyn Eurooppa-sopimukseen liitetyn lisäpöytäkirjan, joka koskee Bulgarian osallistumista yhteisön ohjelmiin, ja erityisesti sen 1 ja 2 artiklan [2] [2] EYVL L 317, 30.12.1995, s. 25. sekä katsoo seuraavaa: 1) Euroopan yhteisöjen ja niiden jäsenvaltioiden sekä Bulgarian tasavallan assosiaationeuvoston 2 päivänä elokuuta 2000 tekemässä päätöksessä N:o 3/2000 [3] vahvistetaan ehdot Bulgarian osallistumiselle Leonardo da Vinci- ja Sokrates-ohjelmien toiseen vaiheeseen. Päätöstä sovelletaan kyseisten ohjelmien keston ajan. [3] EYVL L 248, 3.10.2000, s. 23. 2) Päätöksen N:o 3/2000 liitteessä II olevan 2 kohdan mukaisesti assosiaationeuvosto päättää vuoden 2000 kuluessa rahoitusosuudesta, jonka Bulgaria maksaa Euroopan unionin talousarvioon osallistumisestaan ohjelmaan vuosina 2001-2006, ON PÄÄTTÄNYT SEURAAVAA: 1 artikla Osallistuakseen Sokrates II -ohjelmaan vuosina 2001-2006 Bulgaria maksaa Euroopan unionin talousarvioon seuraavan rahoitusosuuden (euroina): >TAULUKON PAIKKA> 2 artikla Phare-varoja pyydetään seuraavan aikataulun mukaisesti: - Sokrates II -ohjelman rahoitusosuuteen vuosittain seuraavasti (euroina) >TAULUKON PAIKKA> Loppuosa Bulgarian rahoitusosuudesta maksetaan maan kansallisesta talousarviosta. 3 artikla Tämä päätös tulee voimaan päivänä, jona assosiaationeuvosto tekee sen. Tehty Brysselissä Assosiaationeuvoston puolesta Puheenjohtaja RAHOITUSSELVITYS 1. Toimenpiteen nimi Bulgarian osallistuminen Sokrates-ohjelmaan vuosina 2001-2006 2. Budjettikohdat B7-030: Taloudellinen tuki Keski- ja Itä-Euroopan assosioituneille maille. 6091: Tulot Keski- ja Itä-Euroopan assosioituneiden maiden osallistumisesta yhteisön ohjelmiin. 3. Oikeusperusta Euroopan yhteisön perustamissopimus ja erityisesti sen 149 ja 150 artikla yhdessä 300 artiklan 2 kohdan kanssa. Bulgarian kanssa tehdyn Eurooppa-sopimuksen lisäpöytäkirja, jossa määrätään osallistumisesta yhteisön ohjelmiin. Euroopan yhteisöjen ja niiden jäsenvaltioiden sekä Bulgarian assosiaationeuvoston päätös N:o 3/2000 (2. elokuuta 2000) ja erityisesti päätöksen liite II. 4. Toimenpiteen kuvaus 4.1 Yleistavoite Bulgarian kanssa tehdyssä Eurooppa-sopimuksessa määrätään Bulgarian osallistumisesta yhteisön ohjelmiin useilla eri aloilla, joihin kuuluu myös koulutus. Sen lisäksi, että osallistuminen edistää Eurooppa-sopimusten taloudellista yhteistyötä ja kulttuuriyhteistyötä koskevien määräysten täytäntöönpanoa, se antaa Bulgarialle mahdollisuuden tutustua yhteisön ohjelmissa noudatettaviin menettelyihin ja menetelmiin. Bulgaria on osallistunut Leonardo da Vinci- ja Sokrates-ohjelmien ensimmäiseen vaiheeseen 1. huhtikuuta 1999 lähtien. Komission 16. heinäkuuta 1997 antaman Agenda 2000 -tiedonannon ja Luxemburgissa kokoontuneen Eurooppa-neuvoston päätelmien mukaisesti Bulgarian osallistuminen näihin ohjelmiin on ollut osa liittymistä valmistelevaa vahvistettua strategiaa, jolla tuetaan maan valmisteluja tulevaa liittymistä Euroopan unioniin varten. Ohjelmiin osallistumiseen liittyvä päätöksentekomenettely edellyttää unionin ja Bulgarian assosiaationeuvoston päätöstä. Bulgarian osallistumisesta koulutus- ja nuorisoalan ensimmäisen sukupolven ohjelmiin 3. maaliskuuta 1998 tehdyn assosiaationeuvoston päätöksen voimassaolo päättyi 31. joulukuuta 1999. Assosiaationeuvosto on vuonna 2000 tehnyt päätöksen, jonka mukaisesti Bulgaria voi jatkaa osallistumistaan myös uuden sukupolven ohjelmien puitteissa vuodesta 2000. Tässä assosiaationeuvoston päätöksessä vahvistettiin Bulgarian rahoitusosuus Sokrates-ohjelmaan vuodeksi 2000 mutta ei vuosiksi 2001-2006. Aiempia assosiaationeuvoston päätöksiä on siis täydennettävä uudella päätöksellä. 4.2 Toimenpiteen kesto ja sen uusimista koskevat yksityiskohtaiset säännöt Kyseisten yhteisön ohjelmien loppuun asti eli 31.12.2006 saakka. 5. Menojen ja tulojen luokitus 5.1 Ei-pakolliset menot 5.2 Jaksotetut määrärahat 5.3 Oletettu tulolaji Eurooppa-sopimuksen lisäpöytäkirjan 3 artiklassa määrätään, että Bulgaria vastaa itse osallistumisensa kustannuksista, joten sitä pyydetään maksamaan rahoitusosuus ohjelmaan osallistumisesta. Koska mainitun artiklan mukaan yhteisö voi täydentää Bulgarian rahoitusosuutta, Bulgarian on maksettava kansallisesta talousarviostaan vain osa siitä. Loppuosa rahoitusosuudesta otetaan Phare-ohjelman maakohtaisesta ohjelmasta. Tarvittavat Phare-varat kirjataan kohtaan B7-030 ja siirretään Bulgarialle erillisellä rahoituspöytäkirjalla. Nämä varat muodostavat yhdessä Bulgarian kansallisesta talousarviosta tulevan osan kanssa Bulgarian kansallisen rahoitusosuuden, josta se suorittaa maksuja komission vuotuisten rahoituspyyntöjen mukaisesti. Kun Bulgaria on maksanut koko osuuden, osuus siirretään EU:n talousarviosaatavien alamomentille 6091. 6. Meno-/tulolaji - Tuen osuus on 100 prosenttia. - Tuetaan yhteisrahoitusta julkisen tai yksityisen sektorin muiden tulolähteiden kanssa. - Yhteisön rahoitusosuuden osittaisesta tai täydellisestä takaisinmaksusta ei ole määräyksiä. - Tulojen osalta Bulgarian osuus sen osallistumiskulujen kattamisesta kirjataan alamomentille 6091. Tulo kohdistetaan kyseessä olevan ohjelman menojen alamomenteille ja tarvittaessa käyttömenojen alamomenteille. Odotettavissa oleva kokonaistulo ilmoitetaan kohdassa 7.4. 7. Rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten suhde) Bulgarian kanssa tehdyn Eurooppa-sopimuksen mukaiset tämän ohjelman rahoitus- ja talousarviojärjestelyt esitetään seuraavassa. Bulgarian rahoitusosuudessa otetaan huomioon kaksi osatekijää: - ennakoitavissa olevat toimintakulut, joiden laskentaperusteina ovat ohjelmien määrärahat, Bulgarian arvioitu kyky hyödyntää ohjelmia sekä kokemukset sen osallistumisesta Sokrates-ohjelman ensimmäiseen vaiheeseen - ennakoitavissa olevat hallintokulut eli kokouksista ja virkamatkoista aiheutuvat kulut, jotka ovat Sokrates-ohjelman osalta arviolta 50 000 euroa vuodessa. Bulgaria käyttää osan Phare-ohjelman vuotuisen maakohtaisen ohjelmansa rahoituksesta täydentääkseen maan kansallisesta talousarviosta maksettavaa toimintakulujen rahoitusosuutta. 7.2 Kustannusten jakautuminen eri tekijöiden kesken (euroina) >TAULUKON PAIKKA> 7.3 Talousarvion osaan B sisältyvät tutkimuksista, asiantuntijatapaamisista jne. aiheutuvat toimintamenot Pro memoria: enimmäismäärään saakka suhteessa Sokrates-ohjelman kyseisen kaltaisiin EU:n 15 jäsenvaltion määrärahoihin, kuitenkin maan kansallisesta talousarviosta maksettavan rahoitusosuuden rajoissa. 7.4 Maksusitoumusmäärärahojen ja maksumäärärahojen aikataulu Alamomentille B7-030 kirjattavat määrät: >TAULUKON PAIKKA> Ennakoidut vuositulot ovat seuraavat: >TAULUKON PAIKKA> 8. Petostentorjuntatoimet Kaikissa komission sopimuksissa ja muissa oikeudellisissa sitoumuksissa määrätään komission ja tilintarkastustuomioistuimen paikalla toteutettavista tarkastuksista. Toimenpiteiden edunsaajien velvollisuutena on muun muassa antaa kertomuksia ja rahoitusselvityksiä. Ne analysoidaan niiden sisällön ja menojen tukikelpoisuuden suhteen ottaen huomioon yhteisön rahoitustavoitteet. Talousarvion budjettikohtia koskevia petosten vastaisia säännöksiä sovelletaan myös tähän kohtaan, kun se mukautetaan Keski-Euroopan maita koskevaksi. 9. Kustannusvaikuttavuusanalyysi 9.1 Määrälliset erityistavoitteet ja kohderyhmä Yhteisön koulutusalan toimien olennainen tavoite on auttaa kaikkia Euroopan kansalaisia hyödyntämään kykyjään mahdollisimman hyvin sekä osoittamaan aloitteellisuutta ja luovuutta siten, että he voivat osallistua yhteiskunnan toimintaan ja Euroopan rakentamiseen täysipainoisesti. Kohderyhmänä ovat opiskelijat, opettajat, koululaiset, koulutuslaitokset sekä koulutuspolitiikasta päättävät tahot. 9.2 Toimenpiteen perustelut - Yhteisön rahoitustuen tarpeellisuus Koska ohjelmaan osallistumisesta johtuvat kustannukset ovat suuret ja Bulgarian taloudellinen tilanne on heikko, tuki Phare-ohjelmasta on olennaista. - Toimenpiteen toteuttamisessa käytettävien menettelytapojen valinta Kansallisesta talousarviosta suoritettavan, Phare-ohjelmasta myönnettävällä rahoitusosuudella täydennettävän rahoitusosuuden myötä tapahtuva Bulgarian integroituminen ohjelmaan antaa sen kansalaisille mahdollisuuden yhteistyöhön EU:n nykyisten jäsenvaltioiden kansalaisten kanssa. Bulgarian kansalaisten integroitumisella yhteisön verkkoihin on suuri merkitys Bulgarian valmistautumiselle tulevaan jäsenyyteen. - Tärkeimmät epävarmuustekijät, jotka saattavat vaikuttaa toimenpiteen tuloksiin Koska hankkeet valitaan laadullisin perustein, todellinen vaikutus saadaan selville ainoastaan arvioimalla bulgarialaisten organisaatioiden kykyä vastata niihin tarjouspyyntöihin, joita komissio ohjelman yhteydessä esittää. 9.3 Toiminnan seuranta ja arviointi Sokrates II -ohjelmaan kuuluvat seuranta- ja arviointimenettelyt (erityisesti arvioinnin osalta, kuten ohjelmaa koskevassa päätöksessä säädetään) koskevat myös bulgarialaisten edunsaajien hyväksi rahoitettuja toimia. 10. Hallintomenot (yleisen talousarvion pääluokan iii osa a) Tarvittavat hallintomäärärahat saadaan varsinaisesti käyttöön vasta, kun komissio on tehnyt voimavarojen jakoa koskevan vuosittaisen päätöksensä, jossa otetaan huomioon budjettivallan käyttäjän vahvistamat lisämäärärahat ja lisähenkilöstömäärä. 10.1 Vaikutus henkilöstömäärään >TAULUKON PAIKKA> 10.2 Henkilöstön käytön taloudellinen kokonaisvaikutus euroina >TAULUKON PAIKKA> (*) Kun käytetään tehtävien hoitamiseen tarvittavia nykyisiä resursseja (laskelma perustuu talousarvion osastoihin A1, A2, A4, A5 ja A7). 10.3 Toiminnasta aiheutuva muiden hallintomenojen kasvu euroina >TAULUKON PAIKKA> * Kaksi edustajaa kahdeksaan komitean tai alakomitean kokoukseen ja yksi edustaja kolmeen Sokrates-alakomiteakokoukseen ** Yksi edustaja 19:ään Sokrates-kokoukseen Edellä esitetyt menot katetaan Bulgarialta saaduilla tuloilla (varainhoitoasetuksen 4 artiklan 2 kohdan kolmas luetelmakohta, ks. rahoitusselvityksen kohtia 5.3 ja 7.4).